П Р О Т О К О Л    № 34

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

21 октомври 2014 г.

Днес, 21.10.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт ( Комисията по натовареност ) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

Присъстват от администрацията на ВСС експертните сътрудници към комисията: Красимира Василева – началник отдел „ЮОДКВСС”, дирекция „Правна”, и Румен Митев – главен експерт статистик, отдел „САОД”, дирекция „ИТСС”.
На основание решение на комисията по Протокол № 22/11.06.2013 г., т. 6, както и в изпълнение на дейност 1.6., залегнала в Годишния план за дейността на комисията за 2014 г., в днешното заседание присъства Виктория Габровска - студент от юридически факултет, която провежда стаж в Администрацията на Висшия съдебен съвет.

След разисквания по предварително обявения дневен ред и допълнително постъпил материал,

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Включва към дневния ред следната допълнителна точка:
- Писмо от министъра на правосъдието от 20.10.2014 г., съдържащо покана за отправяне на предложения за текстове по т. 3.6.3 от Специфична цел № 6, прилежаща към Стратегическа цел № 3 в Проекта на Актуализирана Стратегия за продължаване на реформата в съдебната система /вх. № 04-00-173/20.10.2014 г./ – като точка 5 от дневния ред.

ПО ДНЕВНИЯ РЕД

1. ОТНОСНО: Писмо от Сдружение „Център на НПО в Разград”, изх. № Ц-135/14.10.2014 г. по повод поканата за присъствие на публичното представяне на Доклад-анализ на социално-икономическите фактори, оказващи влияние върху честотата и типа дела, завеждани от българските съдилища, състояло се на 15.10.2014 г. /вх. № 97-00-351/14.10.2014 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема за сведение писмото от председателя на УС на Сдружение „Център на НПО в Разград”.
1.2. Възлага на техническия сътрудник към комисията Емилия Петкова да подготви проект на отговор, съобразно проведената дискусия, който да бъде съгласуван с г-жа Галина Карагьозова.

2. ОТНОСНО: Решение на Висшия съдебен съвет по Протокол № 45/15.10.2014 г. относно Проект на Актуализирана стратегия за продължаване на реформата в съдебната система.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема за запознаване Проекта на Актуализирана стратегия за продължаване на реформата в съдебната система, като дава възможност на всеки член на комисията да изрази писмено становище или предложение, ако има такова.
2.2. Предлага на Комисията по предложенията и атестирането в случай, че приеме за удачно, КАОСНОСВ да се включи в тяхната среща с министъра на правосъдието, насрочена за 28.10.2014 г.

3. ОТНОСНО: Извлечение от Протокол № 59/14.10.2014 г. /т. Д-1/ от заседание на Комисията по предложенията и атестирането относно откриване на процедура за преназначаване на магистрати по реда на чл. 194 от ЗСВ от Военноапелативен съд в Апелативен съд гр. София, за становище.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Отлага приемането на становище за следващото заседание, за когато да се изготви проект на мотивирано становище за натовареността на Военно-апелативен съд и възможностите за откриване на процедура по реда на чл. 194 от ЗСВ, съобразно проведената дискусия.

4. ОТНОСНО: Обсъждане на проект за нови статистически кодове по граждански и търговски дела и създаване на организация за по-нататъшните действия на комисията с оглед окончателното му приемане.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Приема за сведение предложеното групиране на гражданските дела, образувани и разглеждани в районните, окръжните, апелативните и върховните съдилища, с оглед актуализиране на статистическите шифри (кодове) за нуждите на съдебната статистика.
4.2. Възлага на г-жа Мария Кузманова да интензифицира дейността на работната група, определена с решение на КАОСНОСВ по Протокол № 42/2013 г., т. 2.1., с оглед в срок до 31 октомври 2014 г. да представи проект на статистическите шифри (кодове) за търговските дела.

5. ОТНОСНО: Писмо от министъра на правосъдието от 20.10.2014 г., съдържащо покана за отправяне на предложения за текстове по т. 3.6.3 от Специфична цел № 6, прилежаща към Стратегическа цел № 3 в Проекта на Актуализирана Стратегия за продължаване на реформата в съдебната система /вх. № 04-00-173/20.10.2014 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение писмото от министъра на правосъдието, като дава възможност на всеки член на комисията да изрази писмено становище или предложение, ако има такова, по т. 3.6.3. от Плана за действие за изпълнение на Проекта на Актуализирана Стратегия за продължаване на реформата в съдебната система.

ПРЕДСЕДАТЕЛ
НА КОМИСИЯТА:  /п/  КАЛИН КАЛПАКЧИЕВ